**JONIŠKIO RAJONO SAVIVALDYBĖS 2018–2020 METŲ**

**STRATEGINIS VEIKLOS PLANAS**

**PROGRAMOS 03 „SOCIALINĖS PARAMOS ĮGYVENDINIMAS IR SVEIKATOS APSAUGOS PASLAUGŲ GERINIMAS“ APRAŠYMAS**

|  |  |  |  |
| --- | --- | --- | --- |
| Programos pavadinimas | Socialinės paramos įgyvendinimas ir sveikatos apsaugos paslaugų gerinimas | Kodas | 03 |

|  |  |  |  |
| --- | --- | --- | --- |
| **Biudžetiniai metai** | **2018** | | |
| **Programos parengimo argumentai** | Joniškio rajono savivaldybė, vadovaudamasi Lietuvos Respublikos įstatymais ir kitais norminiais teisės aktais ir vykdydama valstybės ir vietos savivaldos politiką, organizuoja savo teritorijoje socialinės paramos teikimą socialiai pažeidžiamoms gyventojų grupėms, užtikrina sveikatos apsaugos ir sanitarijos paslaugų teikimą | | |
| **Ilgalaikis prioritetas (pagal Joniškio rajono savivaldybės strateginį plėtros planą)** | Išsilavinusi, sveika ir pilietiška bendruomenė | **Kodas** | 01 |
| **Šia programa įgyvendinamas strateginis tikslas** | Gerinti bendruomenės sveikatą.  Mažinti socialinę atskirtį. | **Kodas** | 1.2  1.3 |
| Asignavimų valdytojas (-ai), kodas | Joniškio rajono savivaldybės administracija, 288712070  Joniškio „Saulės“ pagrindinė mokykla, 190565192  Joniškio rajono Žagarės vaikų lopšelis-darželis „Vyšniukas“, 190551068  Žagarės socialinių paslaugų centras, 157672552  Žagarės specialioji mokykla, 190565616  Joniškio rajono savivaldybės visuomenės sveikatos biuras, 301541296 | | |
| Vykdytojas (-ai), kodas | Joniškio rajono savivaldybės administracija, 288712070  Joniškio „Saulės“ pagrindinė mokykla, 190565192  Joniškio rajono Žagarės vaikų lopšelis-darželis „Vyšniukas“, 190551068  Žagarės socialinių paslaugų centras, 157672552  Žagarės specialioji mokykla, 190565616  Joniškio rajono savivaldybės visuomenės sveikatos biuras, 301541296 | | |

|  |  |  |  |  |  |  |  |
| --- | --- | --- | --- | --- | --- | --- | --- |
| **Programos tikslas** | | Įgyvendinti Lietuvos Respublikos įstatymais ir kitais norminiais teisės aktais numatytą socialinę politiką, teikiant piniginę socialinę paramą ir socialines paslaugas Joniškio rajono gyventojams | | | **Kodas** | | 01 |
| **Tikslo įgyvendinimo aprašymas:** įgyvendinant šį tikslą vykdomi 3 uždaviniai:  **Uždavinio (-ių) aprašymas:**  **01. Uždavinys. Organizuoti Lietuvos Respublikos įstatymuose ir kituose norminiuose teisės aktuose numatytos piniginės socialinės paramos asmenims ir šeimoms teikimą.**  *Pagrindinės priemonės.* Vykdant šį uždavinį iš Lietuvos Respublikos valstybės biudžeto bus mokamos šalpos išmokos, tikslinės kompensacijos, transporto išlaidų kompensacijos ir lengvųjų automobilių įsigijimo ir jų techninio pritaikymo išlaidų kompensacijos; išmokos vaikams (universali išmoka vaikui, nevertinant šeimos gaunamų pajamų; papildoma išmoka vaikui (nuo gimimo dienos iki 2 metų, nuo 2 iki 18 metų ir vyresniems, jei mokosi pagal bendrojo ugdymo programą (įskaitant ir profesinio mokymo įstaigose besimokančius pagal bendrojo ugdymo programą ir pagal bendrojo ugdymo programą kartu su profesinio mokymo programa), bet ne ilgiau, iki jiems sukaks 21 metai) šeimoms, auginančioms ir (ar) globojančioms 1 ar 2 vaikus, jeigu šeimos pajamos vienam asmeniui per mėnesį yra mažesnės negu 1,5 VRP; šeimoms, auginančioms ir (ar) globojančioms 3 ar daugiau vaikų, nevertinant šeimos gaunamų pajamų; vienkartinė išmoka gimus ar įvaikinus vaiką); vienkartinė išmoka nėščiai moteriai; globos (rūpybos) išmoka ir jos tikslinis priedas; vienkartinės išmokos įsikurti asmenims, kuriems iki pilnametystės buvo nustatyta vaiko globa (rūpyba).  Iš Lietuvos Respublikos valstybės biudžeto lėšų pagal poreikį planuojamos mokėti vienkartinės kompensacijos asmenims, sužalotiems atliekant būtinąją karinę tarnybą sovietinėje armijoje.  Iš savivaldybės biudžeto lėšų ir valstybės dotacijų bus mokamos socialinės pašalpos bei kompensuojamos komunalinės išlaidos, būsto šildymo, šalto vandens, nuotekų ir karšto vandens išlaidos mažas pajamas gaunančioms šeimoms (vieniems gyvenantiems asmenims); iš savivaldybės biudžeto lėšų bus mokamos vienkartinės pašalpos socialiai remtiniems asmenims  Iš valstybės biudžeto specialios tikslinės dotacijos lėšų bus mokamos vienkartinės laidojimo pašalpos, kompensuojamos išlaidos užsienyje mirusių (žuvusių) piliečių palaikams parvežti, skiriamas nemokamas maitinimas ir mokinio reikmenys vaikams iš mažas pajamas gaunančių šeimų; kompensuojama būsto nuomos ar išperkamosios būsto nuomos mokesčio dalis.  Savivaldybė savo lėšomis planuoja finansuoti mokinių aprūpinimą mokinio reikmenimis išimties tvarka, kompensuoti socialinio būsto nuomininkų įsiskolinimus būsto paslaugų teikėjams, vykdyti socialinio būsto plėtrą ir priežiūrą.  Valstybės biudžeto specialios tikslinės dotacijos lėšomis bus galima iš dalies kompensuoti neįgalių vaikų su sunkia negalia ir senyvo amžiaus asmenų bei suaugusių asmenų su sunkia negalia, apgyvendintų socialinės globos institucijose (Ventos, Aukštelkės, Jurdaičių, Linkuvos, Skemų socialinės globos namuose, ŠvČ. M. Marijos parapijos senelių globos namuose „Santara“, Beržėnų senjorų namuose, Kepalių senelių namuose), išlaikymą; finansuoti dienos ir trumpalaikės socialinės globos paslaugas vaikams, senyvo amžiaus ir suaugusiems asmenims su sunkia negalia (Joniškio „Saulės“ pagrindinės mokyklos ir Žagarės specialiosios mokyklos dienos užimtumo centre, VšĮ Joniškio socialinių paslaugų ir užimtumo centre).  Savivaldybės ir valstybės biudžeto, Europos Sąjungos lėšomis planuojama labiausiai skurstančių asmenų parama maisto produktais ir higienos prekėmis iš Europos pagalbos labiausiai skurstantiems asmenims fondo.  **02. Uždavinys. Plėtoti ir modernizuoti socialinių paslaugų tinklą.**  *Pagrindinės priemonės.*Joniškio rajono gyventojams teikiamų socialinių paslaugų tinklas pastaraisiais metais buvo nuolat plečiamas ir modernizuojamas. 2018 m. planuojama tęsti integralios pagalbos (dienos socialinės globos ir slaugos) neįgalių asmenų namuose paslaugų plėtrą. Bus vykdomas projektas, kuriuo siekiama sukurti ir plėtoti kokybišką integralią pagalbą (socialinės globos ir slaugos) namuose neįgaliems vaikams, darbingo amžiaus neįgaliems asmenims, senyvo amžiaus asmenims, teikti konsultacinę pagalbą šeimos nariams, prižiūrintiems neįgalius artimuosius.  2018 m. planuojama kartu su partneriais pradėti įgyvendinti projektą „Kompleksinė pagalba Joniškio rajono šeimoms“ pagal 2014–2020 metų Europos Sąjungos fondų investicijų veiksmų programos 8 prioriteto „Socialinės įtraukties didinimas ir kova su skurdu“ įgyvendinimo priemonę Nr. 08.4.1-ESFA-V-416 „Kompleksinės paslaugos šeimai“. Šiuo projektu bus siekiama didinti prevencinių ir intervencinių paslaugų šeimai ir vaikui prieinamumą, kokybę ir įvairovę.  Siekiant modernizuoti socialinių paslaugų infrastruktūrą rajone, 2018 m. planuojama baigti įgyvendinti projektą „Savarankiško gyvenimo namų įkūrimas Joniškio r. Plikiškių mokykloje-daugiafunkciame centre. Savarankiško gyvenimo namai bus skirti socialinę riziką patiriantiems asmenims, tai yra vienišoms motinoms su mažais vaikais.  Siekiant mažinti rajono vaikų, globojamų instituciniuose vaikų globos namuose, skaičių, planuojama rajone įsigyti nekilnojamo turto, kuriame šeimynų principu, prižiūrimi socialinių darbuotojų, galėtų įsikurti vaikai, netekę tėvų globos.  **03. Uždavinys. Užtikrinti socialinių paslaugų įvairovę ir prieinamumą, skatinti socialinių paslaugų plėtrą bendruomenėje.**  *Pagrindinės priemonės*. Įgyvendinant šį uždavinį siekiama užtikrinti Joniškio rajono gyventojams teikiamų socialinių paslaugų įvairovę ir prieinamumą.  Uždavinys įgyvendinamas Joniškio rajono savivaldybės administracijai finansuojant socialines paslaugas Joniškio rajono gyventojams valstybinėse, savivaldybės biudžeto lėšomis išlaikomose, viešosiose, sveikatos priežiūros įstaigose.  Planuojama finansuoti ilgalaikės vienišų senyvo amžiaus gyventojų socialinės globos paslaugas ŠvČ. M. Marijos parapijos senelių globos namuose „Santara“, Beržėnų senjorų namuose, Kepalių senelių namuose; asmenų su psichikos negalia socialinės globos paslaugas Aukštelkės, Jurdaičių, Linkuvos socialinės globos namuose; vaikų ilgalaikės socialinės globos paslaugas Akmenės r. vaikų globos namuose; vaikų, laikinai likusių be tėvų globos laikinos priežiūros paslaugas medicinos įstaigoje, kai krizių atveju iš šeimos paimamas vaikas; senyvo amžiaus asmenų apgyvendinimo savarankiško gyvenimo namuose paslaugas.  Pagal finansavimo sutartis VšĮ Joniškio socialinių paslaugų ir užimtumo centre planuojama teikti bendrąsias ir socialinės priežiūros paslaugas – transporto organizavimo, pagalbos į namus, apgyvendinimo nakvynės namuose ir krizių centre, socialinės priežiūros paslaugas šeimoms.  Iš Lietuvos Respublikos valstybės biudžeto specialios tikslinės dotacijos bus skiriama lėšų socialinių darbuotojų, kurie teikia socialinės priežiūros paslaugas šeimoms, darbo užmokesčiui. Savivaldybės biudžeto lėšomis bus kompensuojamos šių darbuotojų išlaidos transportui, kanceliarinėms prekėms įsigyti, judriojo telefono ryšio paslaugoms apmokėti.  Be to, iš Joniškio rajono savivaldybės biudžeto bus finansuojamos dienos ir trumpalaikės socialinės globos ir užimtumo paslaugos vaikams ir suaugusiems su proto negalia Joniškio „Saulės“ pagrindinėje mokykloje ir Žagarės specialiojoje mokykloje; ikimokyklinio amžiaus vaikų, likusių be tėvų globos, socialinės globos paslaugos Joniškio rajono Žagarės vaikų lopšelyje-darželyje „Vyšniukas“; vaikų ilgalaikės socialinės globos ir socialinės priežiūros paslaugos šeimoms Žagarės socialinių paslaugų centre.  Savivaldybės biudžeto lėšomis planuojama finansuoti pagalbos pinigų (piniginė išmoka) mokėjimą. Jie skiriami vaikus prižiūrinčiai ar ne mažiau kaip 3 vaikus globojančiai šeimai (asmeniui) ir asmeniui (šeimai), kuriam bendrąsias socialines paslaugas ar socialinę priežiūrą veiksmingiau organizuoti pinigais.  Planuojama iš dalies finansuoti gyvenamojo būsto ir aplinkos pritaikymo darbus žmonėms su negalia. Šie darbai finansuojami iš savivaldybės biudžeto ir Neįgaliųjų departamento prie LR Socialinės apsaugos ir darbo ministerijos lėšų, atsižvelgiant į asmens neįgalumo lygį ir poreikius.  Taip pat bus finansuojamos ilgalaikės socialinės globos paslaugos be tėvų globos likusiems vaikams šeimynoje (šeimynos dalyviui kas mėnesį teisės aktų nustatyta tvarka mokamos šeimynos dalyvio išlaikymo pajamos); kompensuotos vežėjų išlaidos, patirtos keleiviams taikant pavežėjimo lengvatą, bei vietinės rinkliavos už komunalinių atliekų surinkimą iš atliekų turėtojų ir tvarkymą lengvatos; užtikrintas savivaldybės savarankiškų funkcijų vykdymo administravimas.  Savivaldybės biudžeto lėšomis bus remiama bendruomeninė veikla, iš dalies finansuojant Mekių kaimo bendruomenės dienos užimtumo centro veiklą. Valstybės biudžeto lėšomis bus įgyvendinami bendruomeniniai projektai.  Įgyvendinant Nacionalinės neįgaliųjų socialinės integracijos programos priemones planuojama iš savivaldybės biudžeto ir valstybės biudžeto lėšų finansuoti socialinės reabilitacijos paslaugų neįgaliesiems bendruomenėje projektus. | | | | | | | |
| **Rezultato vertinimo kriterijai** | | | | | | | |
| Kriterijaus pavadinimas, mato vnt. | Savivaldybės administracijos padalinys, atsakingas už rodiklio reikšmių pateikimą | | Kriterijaus reikšmė, metai | | | | |
| 2017 metai  *(faktas)* | 2018 metai | 2019 metai | 2020 metai | |
| Socialinės pašalpos gavėjų skaičius nuo gyventojų skaičiaus, proc. | Socialinės paramos ir sveikatos skyrius | | 5,6 | 5,4 | 5,2 | 5,0 | |
| Organizuojamų specialiųjų socialinių paslaugų skaičius | Socialinės paramos ir sveikatos skyrius | | 10 | 10 | 10 | 10 | |
| Globojamų įstaigoje rajono vaikų skaičius | Socialinės paramos ir sveikatos skyrius | | 41 | 30 | 20 | 16 | |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Programos tikslas | | Užtikrinti sveikatos apsaugos paslaugų plėtrą | | | | **Kodas** | | 02 |
| **Tikslo įgyvendinimo aprašymas:** Įgyvendinant šį tikslą vykdomi 2 uždaviniai:  **01. Uždavinys. Modernizuoti sveikatos apsaugos sektorių ir gerinti teikiamų paslaugų kokybę.**  *Pagrindinės priemonės.* Vykdant šį uždavinį siekiama pagerinti medicinos įstaigų materialinę būklę, įsigyti naujos įrangos, pagerinti sąlygas pacientams ir personalui. Planuojama dalinai kompensuoti 14 kaimo bendruomenių medicinos punktų ir 2 ambulatorijų ūkio išlaidas; pradėti įgyvendinti projektus, kuriais būtų didinamas pirminės asmens ir visuomenės sveikatos priežiūros paslaugų kokybės efektyvumas, vykdomas gyventojų sveikatos stiprinimas ir ligų prevencija, įgyvendinamos paramos priemonės, gerinančios ambulatorinių sveikatos priežiūros paslaugų prieinamumą tuberkulioze sergantiems pacientams.  **02. Uždavinys.** **Įgyvendinti sveikatinimo veiklos priemones.**  **Pagrindinės priemonės.** Vykdant šį uždavinį per sveikatos projektus bus remiamos bendruomenės, mokyklos, darželiai, nevyriausybinės organizacijos. Finansuojamos gydytojų specialistų, kurie įsipareigoję dirbti rajone, studijų bei įsikūrimo išlaidos. Vykdomas visuomenės sveikatos stiprinimas ir stebėsena, mokinių visuomenės sveikatos priežiūra. Remiamos kineziterapijos ir masažo paslaugos. Organizuojama neveiksnių asmenų gebėjimo pasirūpinti savimi ir priimti kasdienius sprendimus peržiūra. Teikiamos tiesiogiai stebimo trumpo tuberkuliozės gydymo kurso paslaugos pirminės sveikatos priežiūros įstaigoje. | | | | | | | | |
| **Rezultato vertinimo kriterijai** | | | | | | | | |
| Kriterijaus pavadinimas, mato vnt. | Savivaldybės administracijos padalinys, atsakingas už rodiklio reikšmių pateikimą | | Kriterijaus reikšmė, metai | | | | | |
| 2017 metai  *(faktas)* | 2018 metai | 2019 metai | | 2020 metai | |
| Vykdomų priemonių skaičius, skatinant visuomenės aktyvumą sveikatinimo veikloje | Socialinės paramos ir sveikatos skyrius | | 162 | 118 | 120 | | 120 | |
| Remiamų visuomenės sveikatos rėmimo specialiosios programos priemonių projektų skaičius | Socialinės paramos ir sveikatos skyrius | | 12 | 10 | 10 | | 10 | |

|  |
| --- |
| **Galimi programos vykdymo finansavimo šaltiniai**  Joniškio rajono savivaldybės biudžeto lėšos, Lietuvos Respublikos valstybės biudžeto lėšos, ES struktūrinių fondų lėšos, kitos lėšos. |

|  |
| --- |
| **Joniškio rajono savivaldybės strateginio plėtros plano dalys, susijusios su vykdoma programa**  1 prioritetas. Kultūringos, išsilavinusios, sveikos ir saugios bendruomenės raida.  1.2. tikslas. Gerinti bendruomenės sveikatą, mažinti socialinę atskirtį ir didinti saugumą rajone. |

|  |
| --- |
| **Susiję įstatymai ir kiti norminiai teisės aktai**  Lietuvos Respublikos vietos savivaldos įstatymas, Lietuvos Respublikos biudžeto sandaros įstatymas, Lietuvos Respublikos piniginės socialinės paramos nepasiturintiems gyventojams įstatymas; Lietuvos Respublikos išmokų vaikams įstatymas; Lietuvos Respublikos šalpos pensijų įstatymas, Lietuvos Respublikos tikslinių kompensacijų įstatymas, Lietuvos Respublikos paramos mirties atveju įstatymas, Lietuvos Respublikos neįgaliųjų socialinės integracijos įstatymas, Lietuvos Respublikos socialinių paslaugų įstatymas, Lietuvos Respublikos šeimynų įstatymas, Lietuvos Respublikos socialinės paramos mokiniams įstatymas, Lietuvos Respublikos valstybės paramos būstui įsigyti ar išsinuomoti ir daugiabučiams namams atnaujinti (modernizuoti) įstatymas, Socialinių paslaugų finansavimo ir lėšų apskaičiavimo metodika, patvirtinta Lietuvos Respublikos Vyriausybės 2006 m. spalio 10 d. nutarimu Nr. 978, Nacionalinė neįgaliųjų socialinės integracijos 2013–2019 metų programa, patvirtinta Lietuvos Respublikos Vyriausybės 2012 m. lapkričio 21 d. nutarimu Nr. 1408, Socialinių paslaugų katalogas, patvirtintas Lietuvos Respublikos socialinės apsaugos ir darbo ministro 2006 m. balandžio 5 d. įsakymu Nr. A1-93, Transporto išlaidų kompensacijų mokėjimo tvarkos aprašas, patvirtintas Lietuvos Respublikos socialinės apsaugos ir darbo ministro 2008 m. liepos 8 d. įsakymu Nr. A1-234, Europos pagalbos labiausiai skurstantiems asmenims fondo projektų finansavimo sąlygų aprašas Nr. 2, patvirtintas Lietuvos Respublikos socialinės apsaugos ir darbo ministro 2016 m. birželio 23 d. įsakymu Nr. A1-313, Būsto pritaikymo neįgaliesiems 2016–2018 metais tvarkos aprašas, patvirtintas Lietuvos Respublikos socialinės apsaugos ir darbo ministro 2015 m. rugpjūčio 10 d. įsakymu Nr. A1-460, Joniškio rajono savivaldybės būsto ir socialinio būsto nuomos tvarkos aprašas, patvirtintas Joniškio rajono savivaldybės tarybos 2017 m. rugsėjo 28 d. sprendimu Nr. T-219, kiti savivaldybės institucijų patvirtinti socialinės paramos ir socialinių paslaugų teikimą reglamentuojantys teisės aktai.  Lietuvos Respublikos sveikatos sistemos įstatymas, Lietuvos Respublikos viešųjų įstaigų įstatymas, Lietuvos Respublikos visuomenės sveikatos stebėsenos (monitoringo) įstatymas,  Asmens gebėjimo pasirūpinti savimi ir priimti kasdienius sprendimus nustatymo tvarkos aprašas, patvirtintas Lietuvos Respublikos socialinės apsaugos ir darbo ministro 2015 m. gruodžio 10 d. įsakymu Nr. A1-742, Tiesiogiai stebimo trumpo gydymo kurso paslaugų teikimo tvarkos aprašas, patvirtintas Lietuvos Respublikos sveikatos apsaugos ministro 2016 m. vasario 12 d. įsakymas Nr. V-237, Joniškio rajono savivaldybės remiamų kineziterapijos ir masažo paslaugų teikimo tvarkos aprašas, patvirtintas Joniškio rajono savivaldybės tarybos 2014 m. spalio 2 d. sprendimu Nr. T-150. |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_